stanford-oval/wikipedia huggingface dataset:
Laina
Lainan ominaisuuksia > Lainakorko

Korko on sovittu osuus lainasummasta. Laina voi olla kiinteäkorkoinen tai vaihtuvakorkoinen. Koron määrä tai korottomuus sovitaan lainasta sovittaessa.
Suomessa velka on lähtökohtaisesti aina koroton, ellei muuta ole sovittu eikä laista tai kauppatavasta muuta seuraa. Koroton laina on tavallinen sukulaisten välisissä velkasuhteissa ja markkinoinnin apuvälineenä myytäessä tuotteita velaksi. Tavallisesti laina on kuitenkin korollinen.
Koron yleinen laskutapa on ”vuotuinen korko”. Nykyään kaikissa lainoissa näytetään myös niin sanottu todellinen vuosikorko, jonka tarkoituksena on antaa oikea kuva lainan hinnasta kuluttajalle. Todellinen vuosikorko sisältää kaikki lainaan liittyvät kustannukset kuten aloitusmaksun, korot, marginaalin sekä kuukausittaisen tilinhoitomaksun.
Korkoa ei Suomessa lähtökohtaisesti lisätä pääomaan. Lainasopimuksessa voidaan kuitenkin sopia, että korko lisätään pääomaan, jolloin syntyy eksponentiaalinen korkoa korolle -vaikutus.
Mikäli laina-ajan, lainan koron ja takaisinmaksun tavan sekä aikataulun määrää lainanantaja yksipuolisesti, menettely voidaan katsoa koronkiskonnaksi tai kiristämiseksi (vrt. sopimusoikeus).
Korkokatto koskee Suomessa alle 2 000 euron kuluttajaluottoja (pienlainoja).
Lainan ominaisuuksia > Lainan lyhentäminen

Lainan lyhennystapoja on käytännössä kolme: annuiteettilaina, tasaerälaina ja tasalyhennyslaina. Kaikissa näissä lyhennysvaihtoehdoissa maksuerät koostuvat lainan lyhennyksestä ja korkokauden aikana kertyneistä koroista. Vaihtoehdot eroavat toisistaan siinä, kuinka nopeasti lainaa lyhennetään ja miten hoitokustannukset muuttuvat lainan viitekoron muuttuessa.
Annuiteettilainassa ja tasaerälainassa lainaa maksetaan takaisin laina-aikana aina samansuuruisina maksuerinä, jotka yhteensä kattavat sekä lainapääoman takaisinmaksun että korkokulut. Jos lainan viitekorko muuttuu, annuiteettilainan maksuerää muutetaan siten, että uusi maksuerä kattaa sekä lainapääoman että korkokulut jäljellä olevana laina-aikana. Tasaerälainassa maksuerä ei muutu viitekoron muuttuessa. Sen sijaan laina-aika pitenee, jos korko nousee, ja lyhenee, jos korko laskee. Tasalyhennyslainassa lainan lyhennys on sovittu kiinteän suuruiseksi ja kertyneiden korkojen osuus muuttuu, jos viitekorko nousee tai laskee. Koska lyhennysosa pysyy aina samana lainakorosta riippumatta, lainapääoma lyhenee tasaisesti ja nopeammin kuin muissa vaihtoehdoissa. Tällöin myös velkarasitus pienenee nopeimmin. Maksettavien korkojen määrä pienenee pääoman mukana niin kauan kuin lainakorko pysyy muuttumattomana.
Bullet-laina lyhennetään maksamalla koko lainasumma eräpäivänä.
Lainan ominaisuuksia > Viivästyskorko

Jos velallinen ei lyhennä lainaa tai maksa sen korkoa eräpäivänä, maksamatta jääneelle summalle kertyy viivästyskorkoa. Jollei muuta ole sovittu, viivästyskorko kertyy silloinkin, kun laina itse on koroton.
Viivästyskoron suuruudesta voidaan sopia lainasopimuksella tai se määräytyy korkolain mukaan. Viivästyskorko ei kuitenkaan voi olla lainakorkoa alempi.
Lainan ominaisuuksia > Velkakirja

Velkakirjassa velallinen sitoutuu maksamaan velan. Velasta voidaan sopia suullisesti tai kirjallisesti. Suullinen sopimus on kuitenkin altis riidoille. Velkakirja on velkojalle rahanarvoinen asiakirja. Hän voi siirtää sen toiselle esimerkiksi oman velkansa maksuksi.
Lainan ominaisuuksia > Vakuus

Saadakseen lainaa velallinen voi joutua antamaan velkojalle vakuuden. Vakuus turvaa velkojan saatavia, jos velallinen ei täytäkään velvollisuuksiaan. Vakuuksia ovat takaus ja reaalivakuus. Takauksessa toinen henkilö eli takaaja sitoutuu maksamaan velan. Reaalivakuus tarkoittaa velan vakuudeksi annettavaa omaisuutta. Reaalivakuus voi olla velkojan haltuun luovutettava käteispantti (kuten arvopaperit tai jokin esine) tai niin sanottu luovuttamaton pantti eli kiinnitys. Kiinnityksessä luotonantaja ei saa kiinnitettyä omaisuutta vaan sitä koskevan asiakirjan. Kiinnitettävä omaisuus voi olla kiinteää omaisuutta (kiinteistö tai sen osa) tai irtainta omaisuutta (kuten auto, laiva, lentokone tai yritysirtaimisto).
Kiinnelaina tarkoittaa velkaa, jonka vakuutena on kiinnitys.
Aiheesta muualla

Wikimedia Commonsissa on kuvia tai muita tiedostoja aiheesta .
Sitaatteja aiheesta Laina Wikisitaateissa
Lakshmi Tatma

Lakshmi Tatma (Hindi: लक्ष्मी तात्मा = Lakṣmī Tātmā) (s. 2005) on intialainen tyttö, jolla oli syntyessään kahdeksan raajaa eli neljä kättä ja neljä jalkaa. Ylimääräiset raajat olivat peräisin hänen kaksoissisareltaan, jonka kehitys oli pysähtynyt kohdussa ja joka oli kiinnittynyt Tatman lantioon. Tällaista kaksosta kutsutaan loiskaksoseksi.
Tausta

Lakshmin vanhemmat olivat työläisiä, jotka ansaitsivat alle 1 Yhdysvaltain dollarin per päivä, joten heillä ei ollut varaa Lakshmin vaikeaan leikkaukseen. Lakshmi on saanut nimensä nelikätisen vaurauden hindujumalatar Lakshmin (tai Laxmi) mukaan. Lakshmia pidettiin ”jumalan lähettämänä” ja häntä myös palvottiin jumalana hänen moniraajaisuutensa vuoksi. Jossakin vaiheessa vanhemmat myös piilottelivat tytärtään, koska sirkus oli yrittänyt ostaa hänet.
Tausta > Perhe

Lakshmi on perheensä toinen lapsi. Hänen perheeseensä kuuluvat isä Shambhu, äiti Poonam ja isoveli Mitelesh sekä vuoden 2008 alussa syntynyt pikkusisko Saraswati.
Leikkaus

Lakshmi ei pystynyt seisomaan ja kävelemään kunnolla, mutta pystyi silti liikkumaan jonkin verran vetämällä itseään eteenpäin. Ylimääräiset raajat poistettiin marraskuussa 2007 sairaalan säätiön rahoittamassa kalliissa leikkauksessa Sparshin sairaalassa Bangaloressa, Intiassa. Leikkaus kesti 27 tuntia ja siihen osallistui 30 kirurgia. Leikkaus onnistui hyvin. Ilman leikkausta Lakshmi ei olisi selvinnyt lapsuusikää vanhemmaksi.
Leikkaus > Loiskaksonen

Lakshmin loiskaksosella ei ollut mediassa kerrotun tiedon mukaan muita sisäelimiä kuin yksi munuainen, joten se pysyi hengissä vain, koska sen verenkierto oli yhdistynyt Lakshmin verenkierron kanssa. Loiskaksosen munuainen siirrettiin leikkauksen yhteydessä Lakshmin kehoon, koska häneltä itseltään puuttui toinen munuainen.
Leikkauksen jälkeen kamerat kuvasivat pöydälle asetetun loiskaksosen jalkoineen, jolloin tämä näytti hetken aikaa erilliseltä ihmisolennolta.
Aiheesta muualla

Iltalehti 7.11.2007
Iltalehti 18.2.2008
Iltalehti 9.11.2007
League of Saint George

| League of Saint George |
| --- | --- |

Perustettu:  1974
Perustaja:  Keith Thompson ja Mike Griffin
Tyyppi:  uusfasistinen poliittinen klubi
Toiminta-alue:  Britannia
Jäsenet:  n. 50 (1991)
Aiheesta muualla
Sivusto
Infobox OKNimi-testi OK: 
League of Saint George on brittiläinen antisemitistinen ja uusfasistinen järjestö.
League of Saint George ylläpitää maailmanlaajuisesti suhteita saman aatesuunnan edustajiin ja valkopesee natsi-Saksaa. Järjestön mukaan Saksa ei toisessa maailmansodassa syyllistynyt ”sen huonompaan käytökseen kuin mikään muukaan sodan osapuoli” ja se muistuttaa Britannian Saksan kaupunkien työläiskortteleihin kohdistamista pommituksista. League of Saint George kuvailee olevansa puolueiden ja koulukuntien ulkopuolinen poliittinen klubi, jonka filosofia perustuu isänmaallisuuteen ja järjestäytyneen yhteiskunnan periaatteelle osana eurooppalaista sivilisaatiota. Järjestö ilmoittaa tunnustavansa ”uhan, jonka marksismi-kommunismi monissa muodoissaan aiheuttaa perinteillemme ja moraalillemme” ja järjestö ”tekee yhteistyötä eurooppalaisten ja muiden liikkeiden kanssa joiden aatteeksi voidaan tunnistaa sama kuin mikä Leaguen aate on”.
League of Saint George muodostettiin noin vuonna 1974, kun Keith Thompson ja Mike Griffin irtaantuivat Oswald Mosleyn perustamasta Action Partystä. Uuden järjestön tarkoitus oli jatkaa Mosleyn ajatuksia puhtaammassa muodossa. League of Saint Georgesta tuli 1970-luvulla intellektuaalisen uusnatsismin henkinen koti ja se yhdisti etenkin ne aktiivit, jotka halusivat yhdistyneen Euroopan eurooppalaisperäisellä väestöllä, mikä oli jatkumoa Mosleyn Europe a Nation -politiikasta. League myös noudatti Mosleyn oppia ja kannatti irlantilaista tasavaltalaisuutta, mikä erotti sen muusta brittiläisestä äärioikeistosta, joka tuki ulsterilaista lojalismia.
League on elitistinen ryhmä, jossa oli 1990-luvun alussa vain noin 50 jäsentä. Jäsenet ovat kuitenkin pääasiallisesti vauraita. Euroopan parlamentin rasismia ja ksenofobiaa koskeva selvitys vuodelta 1991 piti Leaguea ”Länsi-Euroopan arvostetuimpana puhtaana kansallissosialistisena ryhmänä”. Järjestön jäseneksi pääsee vain kutsusta.
Hope Not Haten äärioikeistoraportissa League of Saint Georgen arvioitiin vuonna 2017 olleen pieni mutta pitkäikäinen natsijärjestö, joka jatkoi neljännesvuosittain ilmestyvän pienilevikkisen rasistisen League Sentinel -lehden julkaisua. Leagueen kytköksissä oleva kustantamo Steven Books oli raportin mukaan Britannian tasolla merkittävä rasististen, nationalististen, holokaustin kiistävien ja fasististen kirjojen sekä pamflettien tuottaja ja levittäjä.
Aiheesta muualla

Virallinen sivusto League of Saint George.
Labrinth

| Labrinth |
| --- | --- |
 Labrinth esiintymässä Manchesterissä helmikuussa 2013.
Henkilötiedot
Syntynyt: 4. tammikuuta 1989 (ikä 35) Lontoo, Britannia
Ammatti:  laulaja-lauluntekijä, musiikkituottaja
Muusikko
Taiteilijanimi:  Labrinth 
Aktiivisena:  2009–
Tyylilajit:  R&B, dance, soul, hip hop, elektroninen, gospel, drum'n'bass, dubstep, grime, UK garage
Soittimet:  laulu, piano, kitara, basso, rummut
Levy-yhtiöt:  RCA Records, Syco Music
Aiheesta muualla
www.labrinthofficial.com
  [ Muokkaa Wikidatassa ] [ ohje ]  
Timothy McKenzie (s. 4. tammikuuta 1989 Lontoo, Britannia), paremmin tunnettu taiteilijanimellään Labrinth, on englantilainen laulaja-lauluntekijä, multi-instrumentalisti ja tuottaja. McKenzie työskenteli ensin Simon Cowellin levy-yhtiössä Syco Musicissa tuottajana, joka johti levytyssopimukseen yhtiön kanssa. Näin ollen Labrinthista tuli Sycon ensimmäinen artisti kuuteen vuoteen, joka ei noussut pinnalle kykyjenetsintäkilpailusta.
Labrinth pääsi ensimmäistä kertaa Britannian singlelistalle maaliskuussa 2010 kun "Pass Out", yhteistuotantokappale Tinie Tempahin kanssa, ylsi ensimmäiselle sijalle. Artistin ensimmäinen soolosingle, "Let the Sun Shine" pääsi samalla listalla kolmanneksi syyskuussa 2010. Labrinthin esikoisalbumi, Electronic Earth, julkaistiin 31. maaliskuuta 2012. Siltä julkaistiin yhteensä kolme singleä, joista viimeisin, "Beneath Your Beautiful" ylsi Isossa-Britanniassa ensimmäiselle sijalle. Tällä hetkellä Labrinth valmistelee toista studioalbumiansa.[lähde? ]
Elämä ja ura > 1989–2010: Nuoruus ja uran alkuvaiheet

McKenzie tulee musikaalisesta perheestä, joka koostuu yhdeksästä lapsesta. Lapsena hänet ympäröi amerikkalainen gospelmusiikki. Kun McKenzie oli nuorempi, hän muodosti sisaruksiensa kanssa yhtyeen nimeltä Mac 9. Käydessään Stoke Newingtonin koulua McKenzie alkoi tavoittelemaan musiikkiuraa. Hänen veljensä tutustutti hänet musiikintekoon, kun hän oli 15-vuotias.[lähde? ]
Helmikuussa 2010 McKenzie esiintyi brittiläisen rap-artistin, Tinie Tempahin, esikoissinglellä "Pass Out". Hän myös osallistui sen tekemiseen. Single debytoi Britannian singlelistalla ensimmäisellä sijalla. Kappale palkittiin vuonna 2011 Brit-palkinnolla. Myöhemmin McKenzie esiintyi Tempahin toisella singlellä, joka oli myös menestys Brittein saarilla.
Elämä ja ura > 2010–2012: Electronic Earth

Saatuaan suosiota lauluntekijänä ja tuottajana, Simon Cowell lähestyi Labrinthia ja kiinnitti hänet Syco Musiciin. Näin ollen Labrinthista tuli Sycon ensimmäinen artisti kuuteen vuoteen, joka ei noussut pinnalle kykyjenetsintäkilpailusta. Syyskuussa 2010 Labrinth julkaisi esikoissinglensä, "Let the Sun Shine", Sycon kautta. Kappale ylsi Britannian singlelistalla kolmanneksi.
Runsas vuosi myöhemmin julkaistiin toinen single, "Earthquake", Tinie Tempahin kanssa. Tämä kappale nousi Isossa-Britanniassa toiselle sijalle ja myi ensimmäisellä viikolla 115 530 kappaletta. Joulukuussa 2011 laulaja vahvisti esikoisalbuminsa julkaisupäiväksi 2. huhtikuuta 2012. Julkaisunsa jälkeen se nousi Britannian albumilistalla toiseksi.
Diskografia > Studioalbumit

Electronic Earth (2012)
Imagination & the Misfit Kid (2019)
Diskografia > Singlet

"Let the Sun Shine" (2010)
"Earthquake" (mukana Tinie Tempah) (2011)
"Last Time" (2012)
"Express Yourself" (2012)
"Treatment" (2012)
"Beneath Your Beautiful" (mukana Emeli Sandé) (2012)
"Let It Be" (2014)
"Jealous" (2014)
"Don`t Fence Me In" (2019)
"All For Us" (mukana Zendaya) (2019)
"Something's Got to Give" (2019)
"Where the Wild Things" (2019)
"Like a Movie" (2019)
"Oblivion" (featuring Sia) (2019)
"No Ordinary" (2020)
"Ave Maria" (2020)
"Yeh I Fuckin' Did It" (2022)
"I'm Tired" (with Zendaya) (2022)
Aiheesta muualla

Labrinthin viralliset sivut
Esikotelomätä

Bakteerin tappama toukka venyy tulitikulla testattaessa jopa pari senttiä.
Esikotelomätä on mehiläisten toukkiin tarttuva tappava tauti. Taudin aiheuttaja on itiöllinen Paenibacillus larvae -bakteeri. Bakteeri tarttuu mehiläisten toukkiin ruokkijamehiläisten tuoman ruoan mukana, minkä jälkeen bakteerit lisääntyvät toukan suolessa. Kennon peiton jälkeen toukat kuolevat, mikä näkyy kennossa aukkoisena sikiöintinä ja tummuneina kennonkansina.
Tyypillisiä merkkejä ovat painuneet kennojen kannet, kun ruskea massa on kuivanut pohjasta seinämään ulottuvaksi tiukasti tarttuneeksi tummaksi ruveksi.
Aiheesta muualla

Kuvia tai muita tiedostoja aiheesta Esikotelomätä Wikimedia Commonsissa
Mehiläistautien näytteenotto Ruokavirasto.  8.3.2022. Viitattu 25.1.2023.
Blom, Johannes: Tutkijat huomasivat tarhamehiläisten eliniän puolittuneen 50 vuodessa – toukkia uhkaavaa tautia vastaan isketään odotetulla rokotteella Yle Uutiset.  15.1.2023. Viitattu 25.1.2023.
Etelä-Korean parlamenttivaalit 2016

Etelä-Korean parlamenttivaalit 2016 pidettiin 13. huhtikuuta 2016. Yksikamariseen 300-paikkaiseen kansalliskokoukseen valittiin enemmistövaalilla 253 jäsentä ja listavaalilla 47 jäsentä. Liberaalinen Minjoo-puolue sai niukan paikkaenemmistön kun se sai yhden paikan enemmän kuin hallitseva konservatiivinen Saenuri-puolue. Äänimäärien perusteella kolme suurinta puoluetta olivat Saenuri, Kansanpuolue ja Minjoo.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:South Korean legislative election, 2016
Elsterwerda

| Elsterwerda |
| --- | --- |

 vaakuna
 Elsterwerda
 Koordinaatit: 51°27′N, 13°31′E 
Valtio:  Saksa
Osavaltio:  Brandenburg
Piirikunta:  Elbe-Elster
Pinta-ala:  
 – Kokonaispinta-ala:  40,6 km²
Korkeus:  90 m
Väkiluku (2023)  (31.8.2023):  7 851
 – Väestötiheys:  193 as./km²
Postinumero:  04910
Suuntanumero(t):  03533
 
 www.elsterwerda.de 
Infobox OKVirheellinen NIMI-arvo: 
Elsterwerdan sijainti Elbe-Elsterin piirikunnassa. Pienemmässä kuvassa piirikunnan sijainti Brandenburgin osavaltiossa.
Elsterwerda on kaupunki Brandenburgin osavaltiossa Saksan itäosassa. Se muodostaa naapurikaupunkinsa Bad Liebenwerdan kanssa paikallisesti merkittävän keskuksen.
Maantiede

Elsterwerda sijaitsee osavaltionsa eteläkolkassa noin 120 kilometriä Berliinistä etelään. Kaupungin halki virtaa Elben 180-kilometrinen sivujoki Schwarze Elster kaakosta luoteeseen.
Historia

Varhaisin asiakirjamaininta Elsterwerdasta on päivätty 14. maaliskuuta 1211. Elsterwerdan linna, Burg von Elsterwerda, mainitaan ensi kerran 1288. Paikkakunta koki tuhoisia tulipaloja aika ajoin, kuten huhtikuussa 1696, jolloin muun muassa kirkko ja koulu paloivat. Elsterwerda päätyi osaksi Preussia vuonna 1815. Kaupungin rautatieasema avattiin kesäkuussa 1875.
Elsterwerdan historiallisia rakennuksia on muun muassa Pyhän Katariinan kirkko eli St.-Katharina-Kirche, jonka historia alkaa 1400-luvulta.
Talous ja liikenne

Elsterwerda on koulukaupunki. Sen keskeisiin elinkeinoihin lukeutuu metalliteollisuus. Lähin moottoritie on Bundesautobahn 13, joka kulkee kaupungin itäpuolitse. Elsterwerdan rautatieasema, Bahnhof Elsterwerda, sijaitsee rataosuudella Berliini–Dresden.
Aiheesta muualla

Elsterwerda, Brandenburg, Saksa — Sunrise, Sunset and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Elsterwerda
Elsterwerdan entinen postikonttori
Käännös suomeksi
Life Eternal

| Life Eternal Mayhem |
| --- | --- | --- |

Demon tiedot
 Äänitetty : 1992–1993
 Julkaistu: 7. tammikuuta 2009
 Tyylilaji: black metal
 Kesto: 30.22
 Levy-yhtiö: Saturnus Records Season of Mist
Mayhemin muut julkaisut
| Ordo Ad Chao 2007 | Life Eternal 2009 | Esoteric Warfare 2014 |
Life Eternal norjalaisen black metal -yhtye Mayhemin demo-EP. Se sisältää viisi raakamiksauskappaletta Mayhemin ensimmäisen albumin De Mysteriis Dom Sathanasin äänityssessioista.
Kappaleet ovat laulaja Attila Csiharin tekemiltä nauhoilta laulujen äänityksien aikana. Mukana on useita pieniä muutoksia verrattuna lopullisiin versioihin, merkittävimpänä kitarasoolon kaiku "Life Eternalissa" ja "Funeral Fogin" aloittava rumpuintro. Miksauksissa basso on kovemmalla ja rummut heikommalla kuin lopullisessa versiossa.
Albumin kansi on mukailtu De Mysteriis Dom Sathanasin kannesta: kumpikin esittää Nidarosin tuomiokirkkoa, mutta eri kuvakulmista. Life Eternal on julkaistu vain DVD-boksissa. Sen on julkaissut Attilan oma levy-yhtiö Saturnus Records.
Kappaleet

Cursed in Eternity – 05:07
Pagan Fears – 06:17
Freezing Moon – 06:19
Funeral Fog – 05:48
Life Eternal – 06:51
Kokoonpano

Attila Csihar – laulu
Øystein "Euronymous" Aarseth – kitara
Varg "Count Grishnackh" Vikernes – basso
Jan "Hellhammer" Blomberg – rummut
Snorre "Blackthorn" Ruch – lisäkitarat (vierailija)
Aiheesta muualla

Life Eternal Discogsissa. (englanniksi)
Albumi Life Eternal Encyclopaedia Metallum -sivustolla (englanniksi)
Leila ja Majnun

Kirjan kuvitusta
Leila ja Majnun (pers. ‏ليلى و مجنون‎, Leylā ve Majnun, arab. مجنون ليلى‎, Majnūn Laylā tai قيس وليلى, Qays wa-Laylā) on klassinen traaginen länsiaasialainen rakkaustarina. Alkuperäinen versio tunnetaan 600-luvulta arabiankielisestä kirjallisuudesta, persiankielisen kirjoitti Nizami 1100-luvulla. Se on arabi- ja Lähi-idän maissa yhtä tunnettu teos kuin Romeo ja Julia länsimaissa. Tarinasta on nykyisin monia eri versioita ja se perustuu tositarinaan.
Aiheesta muualla

Wikimedia Commonsissa on kuvia tai muita tiedostoja aiheesta .
The Legend of Layli and Madjnun(englanniksi)
Laila and Majnun at School: Page from a manuscript of the Laila and Majnun of Nizami(englanniksi)
Yle Areena 1.7.2018: Romeon ja Julian esikuva on peräisin Lähi-idästä - professori Jaakko Hämeen-Anttila keskustelee legendasta
Lemmetty

Lemmetty voi tarkoittaa ainakin seuraavia;
Lemmetty, järvi Pirkanmaan Vesilahdella
Jukka Lemmetty (s. 1951), kirjailija ja kuvittaja
Pasi Lemmetty, Dingo, rumpali, Technicolour-yhtyeen jäsen
Reino Lemmetty (1921–2004), kauppias, yrittäjä ja yritysjohtaja, kauppaneuvos.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lemmetty”, voi hakea sivunnimihaulla, laajalla sivunnimihaulla tai tekstihaulla.
Leimahdus

| Leimahdus> L’embrasement |
| --- | --- |

Ohjaaja:  Philippe Triboit
Käsikirjoittaja:   Philippe Triboit  Marc Herpoux 
Kuvaaja:  Thierry Jault
Valmistustiedot
Valmistusmaa:  Ranska
Tuotantoyhtiö:  Cinétévé
Ensi-ilta:  2007
Kesto:  80 minuuttia
Aiheesta muualla
IMDb 
Elonet
Infobox OKNimi-testi OK: 
Leimahdus (ransk. L’embrasement) on ranskalaisohjaaja Philippe Triboitin televisioelokuva vuodelta 2007. Tosipohjainen elokuva kertoo Pariisissa vuonna 2005 puhjenneista mellakoista siirtolaistaustaisten nuorten ja poliisin välillä. Elokuvan on käsikirjoittanut yhdessä ohjaajan kanssa Marc Herpoux.
Väkivaltaisuudet käynnistyivät lokakuun lopulla 2005 Pariisin Île-de-Francen alueella sen jälkeen kun Clichy-sous-Bois'ssa siirtolaistaustaiset nuoret kuulivat kahden poliisien takaa-ajaman pojan kuolemasta. Jalkapalloa pelanneet pojat lähtivät pakoon henkilöllisyyspapereita tarkistamaan tulleita poliiseja. Kolme heistä pakeni sähkömuuntajaan ja kaksi heistä, 15-vuotias malilaistaustainen Bouma Traoré ja 17-vuotias tunisialaissukuinen Zyed Benna, saivat muuntajasta tappavan sähköiskun. Kolmas, 17-vuotias turkinkurdilainen Muttin Altun, loukkaantui ja joutui sairaalahoitoon.
Poliisin ja vankilaviranomaisten toimintaa tutkiva valvontavirasto piti Muttin Altunin kuulusteluolosuhteita epäeettisinä lausunnossaan 10.7.2006. Poikien perheiden asianajaja on vaatinut syytettä Ranskan valtiota vastaan poliisin virkavirheestä. Kahta poliisia epäillään hengenvaarassa olevan auttamatta jättämisestä ja muiden hengen tahallisesta vaarantamisesta.
Aiheesta muualla

L’embrasement - Clichy sans clichés (video) Archives Bellaciao FR - 2002-2021.  11.1.2007. Arkistoitu 3.11.2007. Viitattu 24.5.2010. (ranskaksi)
Leimahdus Internet Movie Databasessa (englanniksi)
Etelä-Suomen huoltorykmentti

| Etelä-Suomen Huoltorykmentti |
| --- | --- |
Toiminnassa:  2008–2014
Valtio:   Suomi
Puolustushaarat:  maavoimat
Rooli:  huollollinen rykmentti
Tukikohta:  Helsinki, Etelä-Suomen alue
Motto:  Sustinete proelium ("Tukea taisteluun")
Etelä-Suomen huoltorykmentti (lyhenne ESHR) oli Suomen puolustusvoimien maavoimien materiaalilaitoksen 
joukko-osasto, joka vastasi toimialueensa huollon järjestelyistä. Se perustettiin vuoden 2008 alussa. Toisin kuin muut huoltorykmentit, sitä ei muodostettu entisistä varikoista. Sen palveluksessa oli noin 135 henkilöä. Rykmentti lakkautettiin 31. joulukuuta 2014 osana puolustusvoimien logistiikkajärjestelmän uudelleenjärjestämistä.
Organisaatio

Rykmentin esikunta sijaitsi Helsingissä Lauttasaaressa entisissä Merivoimien esikunnan tiloissa. Aikaisemmin esikunta sijaitsi Helsingin Katajanokalla.
Rykmentin komentajana toimi everstiluutnantti Terho Mustonen vuoden 2013 loppuun. Häntä seurasi komentajana evl Timo Vilkko.
Joukko-osastoon kuuluivat myös varasto-osastot Porvoossa ja Sipoossa sekä muista huoltorykmenteistä poiketen huoltokeskus Santahaminan varuskunnassa.
Lescure

| Lescure |
| --- | --- |

 vaakuna
 Lescure
 Koordinaatit: 43°00′05″N, 1°14′03″E 
Valtio:  Ranska
Alue:  Midi-Pyrénées
Departementti:  Ariège
Arrondissementti:  Saint-Girons
Väkiluku:  500
Infobox OKVirheellinen NIMI-arvo: 
Lescure on kunta Lounais-Ranskassa Ariègen departementissa Midi-Pyrénées'n alueella.
Aiheesta muualla

Kuvia tai muita tiedostoja aiheesta Lescure Wikimedia Commonsissa
Lemmikki (lehti)

| Lemmikki |
| --- | --- |

Aihealue:  Lemmikkieläimet
Julkaisija:  Otavamedia
Levikki:  13 599
Perustettu:  1990
Lakkautettu:  2014
Kotikunta:  Helsinki
Kotimaa:  Suomi
Ilmestymistiheys:  12/v
Kieli:  suomi
Lemmikki oli varhaisnuorille suunnattu, vuosina 1990–2014 ilmestynyt eläinharrastuslehti. Se ilmestyi 12 kertaa vuodessa. Lehdessä kerrottiin lemmikkien kanssa harrastamisesta ja annettiin hoito- ja hankintaohjeita. Lemmikki-lehdessä kerrottiin myös julkisuuden henkilöistä ja heidän lemmikeistään. Lehdessä oli sarjakuvia, kuukauden kilpailu ja ristikko. Lehteä julkaisi Yhtyneet Kuvalehdet, myöhemmältä nimeltään Otavamedia. Ensimmäinen päätoimittaja oli Hannele Willberg. Vuoden 2009 tammikuussa päätoimittajana aloitti Ville Kormilainen ja vuoden 2012 lokakuussa Elli Mäkilä.[lähde? ]
Lemmikki uudistui huhtikuussa 2012 koko perheen lehdeksi. Sen julkaiseminen omana lehtenään lopetettiin joulukuussa 2014. Vuonna 2015 saman julkaisijan Koululainen-lehden vuosittaista ilmestymiskertojen määrää lisättiin neljällä, kun alettiin julkaista Lemmikki-Koululainen-nimisiä erikoisnumeroita.